Správa zo zahraničnej pracovnej cesty 
1.  Účastník ZPC:
Ing. Rastislav Braďura, 
Centrum vedecko-technických informácií SR, Lamačská cesta 8/A, 811 24 Bratislava, Národný delegát H2020 Programového výboru Podpora pre MSP a Prístup k prostriedkom rizikového financovania, 
Jazyk: AJ

2.  Zahraničná pracovná cesta:
Belgické kráľovstvo, Brusel
vykonaná v dňoch 8. novembra – 9. novembra 2018
Európska komisia, DG RTD, DG GROW, EASME
Prekročenie hraníc SR/Rakúsko 08.11.2018, 10:45
Prekročenie hraníc Rakúsko/SR 09.11.2018, 21:35
Dvadsiate zasadnutie Programového výboru pre Inovácie v MSP a Prístup k prostriedkom rizikového financovania
Pobytové náklady a iné výdavky si hradil účastník sám. Letenku hradí EK.

3.  Rámcový program pobytu:
09.11.2018 10:00 – 17:00 Európska komisia, Albert Borschette, rue Froissart 36, 1040 Brusel, Belgicko
Dvadsiate zasadnutie Programového výboru pre Inovácie v MSP a Prístup k prostriedkom rizikového financovania

4.  Stručný priebeh rokovaní, resp.  študijného pobytu:

Predmetom dvadsiateho zasadnutia Programového výboru Inovácie pre MSP a Prístup k prostriedkom rizikového financovania bola nasledovná agenda:

1.	Privítanie a úvod
2.	Schválenie programu zasadnutia
3.	Schválenie zápisu zasadnutia uskutočneného 17. septembra 2018 (19. zasadnutie)
4.	Pracovný program „EIC pilot“ 2018 -2020: zmeny
5.	Pracovný program „Inovácie v MSP“
a. PP 2018-2020
o	 Súčasný stav – aktualizácia výziev
o	INNOSUP-01: Clusters facilitated projects for new industrial value chains
o	Other Action: SMEs for Social Innovation – European Social Innovation Competition
b. Prezentácia CUBE-In (Action ‘Capturing the Innovation Impulses from Emerging Economies’)
c.   Diskusia k akciám v roku 2020

6.		Pracovný program „Prístup k prostriedkom rizikového financovania"
a. Súčasný stav: InnovFin actions 
b. Aktualizácia
7.		Ostatné 

EIC pilot
Hlavné ciele EIC:
-	Podporiť disruptívne a prelomové inovácie
-	Financovať vysokorizikové inovácie
-	Škálovať inovatívne startupy a MSP s vysokým potenciálom
Pre splnenie týchto cieľov zavádza EIC tri novinky:
-	Zreformované a zjednodušené nástroje financovania – Pathfinder a Accelerator
-	Manažment s flexibilnejším a proaktívnym prístupom
-	Riadenie a koordináciu s poradným zborom EIC
Pathfinder
-	FET-Open a FET - Proactive (7 vybraných oblastí podpory)
-	Garantové financovanie
Accelerator
-	Zahŕňa SME Instrument Fáza 2 a 3, Fáza 1 bude ukončená 7. mája 2019
-	Grantové financovanie bude mať opciu ekvitného financovania (100 miliónov EUR z prostriedkov rizikového financovania); prvé 2 výzvy roka 2019 budú bez možnosti ekvitného financovania
-	Grantové financovanie bude vo výške do 2,5 m. EUR, ekvitné financovanie do výšky 10 – 15 m. EUR
-	Hodnotiace kritériá budú upravené nasledovne:
-	Výnimočnosť 33,33 %, dopad 33,33%, 33,33 implementácia
-	Bude založené SPV, ktorého poslaním bude ekvitné financovanie projektov uchádzajúcich sa o zmiešané financovanie
-	Vytvorenie riadiaceho tímu 3 – 5 top manažérov na manažovanie projektov na dennej báze
-	Zásadná úloha EIC Advisory board:
-	Podpora EK v implementácii EIC
-	Aktívna úloha v poradenstve manažmentu
-	Podpora tvorby prostredia stimulujúceho inovácie
-	Tvorba odporúčaní pre EK v oblasti inovačných trendov, podpory ekosystému a odstraňovanie bariér
-	Identifikovanie nových oblastí inovácií 

V rámci pracovného programu 2018-2019 sa budú realizovať nasledovné projekty:
• INNOSUP-01: Cluster-facilitated projects
• INNOSUP-02: European SME Innovation Associate
• INNOSUP-03: Blockchain & DLT for SMEs
• INNOSUP-04: Workplace innovation for SMEs
• INNOSUP-05: Peer-learning of innovation agencies
• INNOSUP-06: Experimentation in innovation agencies
• INNOSUP-07: European open innovation network – až v roku 2019)

Sociálne inovácie
Sociálne inovácie sú nové myšlienky, ktoré sa korešpondujú so sociálnymi potrebami, vytvárajú spoločenské vzťahy a formujú nové spolupráce.
Tieto inovácie môžu byť produkty, služby alebo modely, ktoré reagujú na nesplnené potreby efektívnejšie.
V roku 2018 bolo podaných v tejto oblasti  700 žiadostí, z ktorých bolo vyselektovaných 30 semifinalistov. Títo boli pozvaní do 3 dňovej akadémie a získali 20 hodín koačingu, pričom bolo vybraných 10 finalistov z 10 rôznych krajín, spomedzi ktorých boli vybraní 3 víťazi.

CUBE – IN
A Cultural Understanding for Business Expansion and INnovation
Projekt zameraný na spoluprácu v oblasti inovácií s krajinami mimo EÚ – Čína, Brazília, Rusko, India, Turecko a ďalších 17 veľkých svetových ekonomík.
V rámci projektu bola vytvorená platforma s webinármi, dokumentmi a hodnotiacimi nástrojmi, ktoré si získavajú čoraz väčšiu popularitu medzi MSP, ktoré sa zaujímajú o inovačné prostredie mimo EÚ.

Návrh na nový projekt pre NCP (podpora inovácií v MSP a prístup k prostriedkom rizikového financovania)
-	Výzva na projekt bude publikovaná v roku 2019
-	Rozpočet na projekt bude predstavovať  500 tisíc EUR
-	Národné kontaktné body sú kľúčovými hráčmi, ktorí sa podieľajú na implementácii zdokonaleného pilotného projektu EIC
-	Projekt bude stavať na prebiehajúcom projekte Access4SMEs, ktorý bude predĺžený do augusta 2019
-	Budovanie vedomostnej politiky a výmena osvedčených postupov v sieti pilotných cieľových príjemcov EIC
-	Identifikácia a podpora prelomových inovátorov
-	Tvorba mechanizmov na podporu inovatívnych spoločností v prístupe k EIC Acceleratoru

InnovFin
-	InnovFin SME Guarantee – doposiaľ 17 200 prijímateľov z radov MSP, so sumou garancií viac ako 8,8 miliardy EUR (Slovensko sa na tom podieľa 0,2 %)
-	InnovFin EIB priame úvery – 113 úverov v sume 8,3 miliardy EUR
-	InnovFin Equity IFE – 148 prijímateľov so sumou viac ako 200 miliónov EUR

Revízia pracovného programu Prístup k prostriedkom rizikového financovania
-	Dodatočné financovanie InnovFin SME Guarantee a InnovFin Equity IFE vo výške 387 m. EUR v rokoch 2019 – 2020
-	EIC Accelerator bude vyžadovať dodatočných  70 m. EUR 
-	Tieto realokácie budú zrealizované prostredníctvom:
-	Použitia spätných tokov z bežných a predchádzajúcich finančných nástroje
-	Realokáciou medzi jednotlivými finančnými nástrojmi
-	Využitím úverov z tretích strán

Nasledujúce termíny zasadnutia programového výboru: 
Budú stanovené neskôr

5.  Odporúčané závery:
Diseminácia informácií pre slovenských žiadateľov a inštitúcie.

6.   Prehľad prinesenej dokumentácie a miesto jej uloženia
Prezentácie z 20. zasadnutia Programového výboru pre Inovácie v MSP a Prístup k prostriedkom rizikového financovania.

7.   Osobitne vyhodnotený očakávaný prínos ZPC
Získané informácie a poznatky prispejú k participácii a úspešnosti slovenských subjektov v H2020.

8.    Spôsob zverejnenia výsledkov ZPC, prenos získaných informácií
Správa zo ZPC je zverejnená na www.minedu.sk
Súhlasím so zverejnením správy na internete

Správu vypracoval: Ing. Rastislav Braďura			  		.........................		
Dátum: 15.11.2018

Správu schválil:  prof. RNDr. Ján TURŇA, CSc., generálny riaditeľ 		.........................